تجديف

تجديف هى رياضه دفع المراكب بالمجداف وهى واحده من الرياضات الاولمبيه.http://www.livingplaces.com/PA/Philadelphia_County/Philadelphia_City/Boathouse_Row.html المجدف بيمسك مجاديف المركب و بيحركها عشان يحرك البلم. رياضه التجديف ممكن تتلعب فى البحيرات و الانهار و لحد البحر صوره.

 تاريخ 
التجديف نشأ مع الانسان من زمن صنع المراكب لعبور الميه و اتطور و انتشر كرياضه رسميه لما اتعمل اتحاد دولى ليه سنه 1892 و انضمت للالعاب الأولمبيه فى الدوره الصيفيه فى برلين سنة 1936. و اول سباق اولمبى للستات كان فى دوره الالعاب الصيفيه فى لندن سنة 1948.

 السباق 
سباقات التجديف بتكون فى مسارات مخصصه و مجهزه اما فى بحيرات طبيعيه او صناعيه. طول المجرى القياسى للسباق 2000 متر بالنسبه للرجاله أحيانا 1500 متر بالنسبه لسباقات الستات أو الناشئين. و فيه مسابقات تانيه من التجديف لمسافات اكبر زى ماراثون التجديف و من اشهرها السباق السويسرى اللى طول مجرى السباق فيه 160 كيلومتر. التسابق بيكون بين الرياضيين أو الفرق.

 التجهيزات 

 المراكب 
فيه أكتر من نوع للمراكب المستخدمه فى السباقات, بتتصنف حسب عدد الكراسى (المراكب الفرديه أو الزوجيه أو الرباعيه أو اللى ليها 8 كراسى) أو حسب مكان قائد الدفه فى المركب و فيه مراكب بمجداف لكل لاعب و فيه بمجدافين لكل لاعب. و المراكب ببتعمل من مواد خفيفه من الخشب المتين, أو من مواد صناعيه.

 الدفه 
و هى اللى بتوجه المركب.

 المجداف 
بيتعمل المجداف من مواد من الخشب المتين أو المطاط بطول 260 سنتيمتر و عرض الكف 16 سنتيمتر.

شوف باردوه

 مصادر 

 لينكات برانيه 


تجديف
تصنيف:رياضه